U SAD-u i Europi prometni kaos zbog vremenskih nepogoda
Samo u New Yorku je ovih dana bilo otkazano na tisuće letova. Stotine putnika već nekoliko noći provode u tamošnjim zračnim lukama, nad
Širom svijeta ljudi ovih dana putuju kako bi Božić proveli s obitelji i rodbinom. Ove godine, to im baš i nije najjednostavnije – zbog lošeg vremena u Europi, ali i sjeveroistočnom dijelu Sjedinjenih Država. U svakom slučaju – gotovo savršeni 'bijeli Božić'. Ali, ako ste na nekom od američkih aerodroma – i nije baš tako romantično. Samo u New Yorku je ovih dana bilo otkazano na tisuće letova. Stotine putnika već nekoliko noći provode u tamošnjim zračnim lukama, nadajući se da će biti 'prebukirani' na neki od sljedećih letova. Mnogi su planirali dočekati Božić i Novu godinu u Londonu – no i tamo ih očekuje snijegom i ledom okovani aerodrom. U Njemačkoj, prometne gužve na auto cestama. Eurostar – vlak koji vozi ispod La Manchea – počeo je voziti, nakon trodnevne stanke zbog višesatnog zastoja vlakova ovog vikenda. Čini se da je ove godine za transkontinentalne putnike najbolji Božićni poklon – sigurni dolazak na odredište.